b'\n_START_ARTICLE_\nMolni volumen\n_START_SECTION_\nZakon volumnih omjera\n_START_PARAGRAPH_\nFrancuski znanstvenik Joseph Louis Gay-Lussac je otkrio "Zakon spojnih volumena" (1805.) prou\xc4\x8davaju\xc4\x87i pona\xc5\xa1anje plinova. Otkrio je da plinovi me\xc4\x91usobno reagiraju i nastaju produkti u volumnim omjerima koji se odnose kao mali cijeli brojevi (pri istim uvjetima). Njegovi pokusi su govorili o postojanju atoma i molekula ali to nije bilo dobro obja\xc5\xa1njeno. Obja\xc5\xa1njenje je dao Amedeo Avogadro (1811.) koji je pretpostavio da najmanje \xc4\x8destice nekog plina jesu nakupine atoma koje je nazvao molekule.'